Ribe Stifts Adresseaviser, 1835-07-03
Der tilføies endog, at de tidligere Rygter om Undsætning ere udspredte af Carlisterne selv, som derved vilde forebygge, at denne vigtige Stad ikke maaskee skulde faae Hjælp fra Frankerig; at derimod Valde; havde seet sig nødt til at trække sig tilbage paa den anden Side af Ebro med Levningerne af sin Hær, som var sammensmæltet til omtrent 6000 Md. Der næres endnu bestandig Tvivl om den franske Regjerings oprigtige Sindelag mod den spanske. Det ansees endog for høist tvivlsomt, om Fremmedlegionen i Algier, som bestaaer af omtrent 5600 Md., virkelig vil blive overført til Spanien. De til Toulen afsendte Ordrer skulle have været saa ubestemte, at vedkommende Auctoriteter selv ikke vidste hvad de skulde gjøre, og en Flaade, som allerede var i Nærheden af Mahon, og som man troede at være bestemt til at overføre Fremmed legionen, var ved de sidste Efterretningers Afgang fra Toulon, igjen vendt tilbage. Med Hvervingerne synes det heller ikke ret at ville gaae i Frankerig; derimod have disse rask Fremgang i Engelland, hvor den ene Afdeling gaaer ombord, efter den anden. Oberst Evans selv er snart reisefærdig; hans Kone vil følge ham til Bayonne og der oppebie Udfaldet. Prindsessen af Beira, som, efter engelske Blades Fortælling, har intrigueret ved Londonnerhoffet til Gunst for D. Carlos, vil nu, efterat hendes Planer ere strandede, tilligemed sine Hjælpere: og sin Skriftefader, Biskoppen af Lyon, samt D. Carlos's to Sønner, indskibe sig til Rotterdam, for derfra at gaae til Rom. Fra Brussel mældes, at GeneralDaine, som var reist til Paris, igjen er kommen tilbage, og at Hvervingen af belgiske Frivillige til et spansk Feldttog nu strax vil begynde. Den for Tiden i Ypern liggende Bataillon af Fremmede og de fra purtugisisk Tjeneste tilbagevendte Belgiere skulle udgjøre Kjernen af den nye spanske Legion, som for det Første skal bringes til 6000 Md., men siden - hedder det - forøges til 25000 Md. Gen. Daine skal anføre Legionen og have Brigade generalerne Niellon og Lechatlier under sig. Brigadegeneral Chatry de la Fosse skal have Commanden, over Cavalleriet, og Artilleriet og Genivæsenet skal betroes til Majorerne Kessels og Dandelin. Jmidlertid tvivler man om, at de betingelser, som General Dai ne har opstillet, ville blive antagne i Madrid, hvorfor Major Kessels er afsendt til London, for at underhandle med Oberst Evans om flere belgiske Regimenters Jndlemmelse i den brittiske Legion, dersom den spanske Regjering skulde forkaste General Daines Forslag. Den franske Coureet fortæller, efter Breve fra Prag, at Hertuger af Angouleme, som Restaurationens Smig, rere have givet Tilnavnet "Hispanicus", er tilsinds at begive sig til D. Carlos's Hovedqvarteer, for at tilbyde ham sin seierrige Kaardes Bistand. Derved skal imidlertid en Deel Tvist være vakt i den erkongelige Familie. Hertugen af Angouleme vil nemmelig ledsage sin Gemal; men Hertugen af Berry, som ogsaa vil tage Deel i Expeditionen, ønsker ikke at have sin strenge Svigerinde ved sin Side. Desuden vil Hertuginden af Berry have sin Søn med; men ham, Familiens sidste Haab, vil Carl den 10de ikke lade komme fra sine Øine. Coureren mener imidlertid, at den østerrigsk Regjering vil lægge hindringer i Veien for et Forehavende, der let kunde foranledige en directe og fuldstændig fransk Jntervention. Andetsteds fra haves den Efterretning, at Hertuginden af Berrys Gemall, Grev Lucchest Palli vil afgaae fra Holland i Spidsen, af en Skare carlistiske Frivillige.